„Jos criminalul, jos criminalul!” - în aceste strigăte decola, la 22 decembrie 1989, elicopterul cu soții Ceaușescu de pe sediul CC. Este momentul în care se consideră că dictatura comunistă s-a prăbușit în România. Comunismul le-a fost impus românilor de către ocupația sovietică dintre 1944 și 1958. Prin directivele Moscovei, puse în aplicare de agenți sovietici deveniți minisțri la București, regimul totalitar și-a dezvoltat ulterior propria nomenclatură și propriile mecanisme represive, până în 1989. Filmul documentar realizat de Elena Vijulie Tănase „Revoluția română. De ce a curs sânge” pune în context extraordinarele evenimente din 22 decembrie 1989 și aduce mărturii cutremurătoare ale martorilor acelei zile. Se întâmplau lucruri extraordinare, unele de neînțeles nici astăzi. Sunt multe întrebări rămase fără răspuns, la 30 de ani de când românii au murit în stradă pentru libertate. Dar cea mai grea dintre toate este cum a fost posibil ca după fuga soților Ceaușescu să moară mai mulți oameni decât muriseră înainte?

(VIDEO. Partea I a documentarului „30 de ani de la Revoluție” de Elena Vijulie Tănase)

(VIDEO. Partea a II-a a documentarului „30 de ani de la Revoluție” de Elena Vijulie Tănase)

(VIDEO. Partea a III-a a documentarului „30 de ani de la Revoluție” de Elena Vijulie Tănase)